Zápisnica zo zasadnutia
Komisie mandátovej, legislatívnoprávnej a kontroly
zo dňa 9. 4. 2013  

Prítomní: JUDr. Šurinová,  PhDr. Guldan, Ing. Bíla, p. Ošlejšek, p. Barkol

Program:
1.	Otvorenie
2.	Kontrola plnenia úloh uložených Miestnym zastupiteľstvom za rok 2012
3.	Informácia o podaných a vyriešených petíciách a sťažnostiach za rok 2012
4.	Informácia o kontrole časov otvorenia prevádzok a harmonogramom ich kontrol spolu s výsledkom kontroly, v súvislosti s dodržiavaním VZN za rok 2012
5.	Informácia o VZN, ktorým sa  zadefinuje vykonávanie stavebných prác počas sviatkov a pracovného voľna
6.	Rôzne

1. Otvorenie
Úvodom pán podpredseda komisie  Barkol  privítal členov komisie a zahájil rokovanie. Skonštatoval, že komisia je uznášaniaschopná. Pán poslanec PhDr. Guldan navrhol doplnil do programu ešte jeden bod 6/ Územné plány zón, ktorý pán podpredseda zaradil pred bod rôzne. Dal hlasovať za uvedený program komisie:  

Hlasovanie:		Prítomní: 4	 	Za: 4		Proti: 0		Zdržal sa: 0

Komisia mandátová, legislatívno-právna a kontroly pokračovala podľa schváleného programu.
 
2. Kontrola plnenia úloh uložených Miestnym zastupiteľstvom za rok 2012
Kontrolu plnenia úloh na rokovanie komisie predložil miestny kontrolór Ing. Harman. 

Komisia LPaK  daný  materiál prerokovala a prijala nasledovné uznesenie

berie na vedomie  „Kontrolu plnenia úloh uložených Miestnym zastupiteľstvom za rok 2012 a žiada materiál doplniť podľa usmernenia členov komisie“
  
Hlasovanie:		Prítomní: 5		Za: 5		Proti: 0		Zdržal sa: 0

3. Informácia o podaných a vyriešených petíciách a sťažnostiach za rok 2012
Miestny kontrolór Ing. Harman taktiež informoval komisiu o podaných a vyriešených sťažnostiach za rok 2012.  

Komisia uvedený materiál prerokovala a 

1. berie na vedomie „Informáciu o podaných a vyriešených petíciách a sťažnostiach za rok 2012“, 

2. žiada pani prednostku o poskytnutie informácií o priestupkových konaniach, stave ich riešenia a výsledku riešenia v súvislosti s dodržiavaním VZN.

Hlasovanie:		Prítomní: 5		Za: 5		Proti: 0		Zdržal sa: 0

4. Informácia o kontrole časov otvorenia prevádzok a harmonogramom ich kontrol spolu s výsledkom kontroly, v súvislosti s dodržiavaním VZN za rok 2012
Uvedený materiál na komisiu predložil vedúci referátu miestnych daní a podnikateľských činností Mgr. Tóth.

Komisia LPaK  daný  materiál prerokovala a prijala nasledovné uznesenie
 
1. berie na vedomie „Informáciu o kontrole časov otvorenia prevádzok a harmonogramom ich kontrol, spolu s výsledkom kontroly v súvislosti s dodržiavaním VZN za rok 2012“
a
2. ukladá miestnemu kontrolórovi  predložiť mesačné správy o vykonaných  kontrolách a hliadkovej činnosti mestskej polície za rok 2012, ktoré sú mu zasielané.

Hlasovanie:		Prítomní: 5		Za: 5		Proti: 0		Zdržal sa: 0

5. Informácia o VZN, ktorým sa  zadefinuje vykonávanie stavebných prác počas sviatkov a pracovného voľna
Nakoľko bolo zrušené VZN o hluku, pán poslanec PhDr. Guldan žiadal o podporu VZN, ktorým by sa regulovali stavebné práce počas víkendov tak, že v sobotu by sa stavebné práce vykonávali len do 13.00 hod a v nedeľu by boli zakázané.  

6. Územné plány zón
Poslanci diskutovali na tému územných plánov zón a farebnosťou fasád, čo by malo byť vo verejnom záujme občanov.  

								  JUDr. Daniela Šurinová, v. r.
								      predsedníčka komisie 

Zapísala:  Zeleníková